 

 На основу члана 43. став 1. тачка 5. Закона о запошљавању и осигурању за случај незапослености („Сл. гласник РСˮ, бр. 36/09, 88/10, 38/15, 113/17 – др. закон, 113/17 и 49/21), члана 13. став 1. тачка 2. Закона о професионалној рехабилитацији и запошљавању особа са инвалидитетом („Сл. гласник РСˮ, бр. 36/09, 32/13 и 14/22), Акционог плана за период од 2024. до 2026. године за спровођење Стратегије запошљавања у Републици Србији за период од 2021. до 2026. године („Сл. гласник РСˮ, бр. 22/24) и чл. 79., 105. и 129. Правилника о критеријумима, начину и другим питањима од значаја за спровођење мера активне политике запошљавања („Сл. гласник РСˮ, бр. 102/15, 5/17 и 9/18), Локалног акционог плана запошљавања општине Књажевац за период 2024-2026. године и Споразума о уређењу међусобних права и обавеза у реализацији мера активне политике запошљавања за 2024. годину (број 2908-101-3/2024 од 03.07.2024. године), дана 25.07.2024. године

# НАЦИОНАЛНА СЛУЖБА ЗА ЗАПОШЉАВАЊЕ

# И

#  ОПШТИНА КЊАЖЕВАЦ

**Расписују ЈАВНИ ПОЗИВ**

# ЗА РЕАЛИЗАЦИЈУ МЕРЕ ПРИПРАВНИШТВА ЗА МЛАДЕ СА ВИСОКИМ

**ОБРАЗОВАЊЕМ У 2024. ГОДИНИ**

#  I ОСНОВНЕ ИНФОРМАЦИЈЕ

Мера приправништва за младе са високим образовањем (у даљем тексту: мера) подразумева стручно оспособљавање незапосленог за самосталан рад у занимању за коју је стечено високо образовање, ради обављања приправничког стажа, односно стицања услова за полагање стручног испита, ако је то као услов за рад на одређеним пословима утврђено законом или правилником, уз заснивање радног односа.

Мера се реализује код послодавца са територије општине Књажевац који припада приватном сектору и траје у складу са законом, односно на основу правилника о организацији и систематизацији послова код послодавца.

Национална служба за запошљавање (у даљем тексту: Национална служба) и општина Књажевац меру финансирају најдуже до 12 месеци, и то:

* до 9 месеци за лица са шестим нивоом квалификација и/или 180 ЕСПБ,
* до 12 месеци за лица са најмање шестим нивоом квалификација и 240 ЕСПБ.

Незапослени који има радно искуство краће од времена утврђеног за приправнички стаж у занимању која је услов за рад на тим пословима, у меру се може укључити за преостало време потребно за стицање услова за полагање приправничког/стручног испита, а најдуже до 12 месеци.

Послодавцу током реализације мере Национална служба и општина Књажевац рефундирају на месечном нивоу нето минималну зараду лица увећану за 20% (за пун фонд радних часова) и припадајући порез и доприносе за обавезно социјално осигурање. Послодавац је у обавези да приправнику исплаћује зараду у складу са законом.

Средства додељена по основу мере су помоћ мале вредности (de minimis помоћ).

Послодавац – корисник de minimis помоћи, у смислу прописа о државној помоћи, је учесник на тржишту односно свако правно и физичко лице које обавља економску делатност тј. делатност производње или промета робе или услуга на тржишту, а коме се додељује de minimis помоћ.

#  II УСЛОВИ УЧЕШЋА

**Право учешћа у реализацији мере може остварити послодавац под условом:**

* да припада приватном сектору (удео приватног капитала у власничкој структури 100%);
* да је у дозвољеном оквиру опредељеног износа за de minimis помоћ у текућој фискалној години и претходне две фискалне године, у складу са прописима за доделу државне помоћи;
* да измирује обавезе по основу пореза и доприноса за обавезно социјално осигурање у законским роковима;
* да у последњих шест месеци није био дуже од 30 дана непрекидно евидентиран у регистру дужника принудне наплате Народне банке Србије;
* да је измирио раније уговорне и друге обавезе према Националној служби, осим за обавезе чија је реализација у току, уколико исте редовно измирује;
* да је законом или правилником о организацији и систематизацији послова код послодавца прописана обавеза обављања приправничког стажа као услов за рад на одређеним пословима;
* да има кадровске капацитете за стручно оспособљавање лица, односно има запосленог ментора (са пуним месечним фондом радних часова) који је најмање истог нивоа квалификације као и приправник и, уколико позитивним прописима није другачије одређено, испуњава следеће услове:
	+ има исту квалификацију и најмање 12 месеци радног искуства у занимању, или
	+ има најмање 24 месеца радног искуства на пословима на којима ће се стручно оспособљавати приправник и квалификацију која је дефинисана правилником о организацији и систематизацији послова код послодавца;
* да има техничке, просторне и друге капацитете за стручно оспособљавање лица, односно да радни простор, техничка средства и опрема по функционалности одговарају броју лица која се стручно оспособљавају, као и да обезбеди све услове у складу са прописима о безбедности и здрављу на раду.

Послодавац који има до 10 запослених има право да у меру укључи до два незапослена лица, а послодавац који има 11 и више запослених има право да у меру укључи незапослена лица чији број не може бити већи од 20% укупног броја запослених (број ангажованих приправника се сабира за мере приправништва за младе са средњим образовањем и младе са високим образовањем).

# Право учешћа у реализацији мере остварује кандидат под условом да:

* има статус незапосленог лица које се води на евиденцији Нaционалне службе, Филијала Зајечар – испостава Књажевац, најмање 3 месеца,
* има до 30 година старости,
* задовољава опште и посебне услове за укључивање у меру у складу са важећим актима Националне службе,
* има најмање шести ниво квалификације,
* нема радног искуства у занимању за које је стечена квалификација или има радно искуство краће од времена утврђеног за приправнички стаж,
* није у периоду од три месеца пре подношења захтева послодавца за учешће у мери биo у радном односу код тог послодавца.

Особе са инвалидитетом, Роми и Ромкиње и млади у домском смештају, хранитељским породицама и старатељским породицама, укључују се у меру, без обзира на године старости и дужину трајања евиденције о незапослености.

Селекција незапослених лица која ће бити укључена у ову меру биће спроведена на основу процене саветника Националне службе.

# Пре укључивања у меру Национална служба врши проверу испуњености законских и услова Јавног позива за незапослена лица.

 **III ПОДНОШЕЊЕ ЗАХТЕВА**

# Документација за подношење захтева:

* захтев за учешће у мери на прописаном обрасцу Националне службе;
* програм стручног оспособљавања приправника (у слободној форми, у коме је садржај програма разрађен по месецима);
* фотокопија решења надлежног органа о упису у регистар, уколико подносилац захтева није регистрован у Агенцији за привредне регистре; уколико се делатност обавља изван седишта послодавца (издвојено место), односно у издвојеном организационом делу (огранак) – извод из регистра или одлука надлежног органа о формирању организационог дела; за послодавце адвокате – решење о упису у Именик адвоката;
* извод из закона, где је као услов за рад на одређеним пословима прописана обавеза обављања приправничког стажа, односно полагања стручног испита *или*

извод из правилника о организацији и систематизацији послова код послодавца, где је као услов за рад на одређеним пословима предвиђено обављање приправничког стажа;

* доказ о квалификацијама ментора за стручно оспособљавање лица (диплома/уверење/лиценца).

Проверу испуњености услова Национална служба врши увидом у податке о којима се води службена евиденција.

Национална служба задржава право да тражи и друге доказе релевантне за одлучивање о захтеву подносиоца.

# Начин подношења захтева

Захтев за учешће у мери подноси се надлежној организационој јединици Национaлне службе, Филијала Зајечар – испостава Књажевац, према месту рада лица или седишту послодавца, непосредно, путем поште или електронским путем, на прописаном обрасцу који се може добити у Филијали Зајечар – испостави Књажевац Национaлне службе или преузети са сајта [www.nsz.gov.rs](http://www.nsz.gov.rs/).

#  IV ДОНОШЕЊЕ ОДЛУКЕ

Одлука о одобравању средстава за меру доноси се на основу провере испуњености услова из Јавног позива, бодовања и рангирања поднетог захтева за учешће у мери.

# Бодовање поднетих захтева

Приликом бодовања захтева узимају се у обзир следећи критеријуми:

|  |
| --- |
| **БОДОВНА ЛИСТА** |
| **Бр** | **Критеријуми** | **Бодови** |
| 1. | Програм стручног оспособљавања приправника | Реализује се у складу са законом | 20 |
| Реализује се на основу правилника о организацији и систематизацији послова | 10 |
| 2. | Кадровски капацитети | Ментор поседује исту квалификацију и има више од 36 месеци радног искуства*или*ментор поседује стручна и практична знања за обављање послова на којима се стручно оспособљава приправник и има више од 48 месеци радног искуства на тим пословима | 20 |
| Ментор поседује исту квалификацију и има од 24 до 36 месеци радног искуства*или*ментор поседује стручна и практична знања за обављање послова на којима се стручно оспособљава приправник и има од 36 до 48 месеци радног искуства на тим пословима | 10 |
| Ментор поседује исту квалификацију и има од 12 до 24 месеца радног искуства*или*ментор поседује стручна и практична знања за обављање послова на којима се стручно оспособљава приправник и има од 24 до 36 месеци радног искуства на тим пословима | 5 |
| 3. | Дужина обављања делатности | Пословање дуже од 5 година | 20 |
| Пословање од 3 до 5 година | 15 |
| Пословање од 1 до 3 године | 10 |
| Пословање до 1 године | 5 |
| 4. | Претходно коришћена средства Националне службе кроз меру приправништва\* | Проценат запослених лица по завршетку уговорне обавезе\*\* | Више од 50% запослених лица | 40 |
| Запослено до 50% лица | 20 |
| Није било запослених | 0 |
| Послодавац раније није користио финансијска средства | 40 |
| Уговорна обавеза послодавца још траје | 20 |
| **МАКСИМАЛАН БРОЈ БОДОВА** | **100** |

\*Критеријум „Претходно коришћена средства Националне службе кроз меру приправништва“ односи се на меру приправника са средњим и високим образовањем спроведену по јавним позивима у 2021, 2022. и 2023. години, коју је финансирала делимично или у целости Национална служба.

\*\*Критеријум „Проценат запослених лица по завршетку уговорне обавезе“ подразумева однос броја лица која су на 180-ти дан по изласку из мере/завршетку уговорне обавезе радно ангажована код подносиоца захтева и броја лица која су била укључена у меру код подносиоца захтева. Наведене податке Национална служба ће утврдити на основу увида у базу података из свог информационог система.

Уколико постоји већи број захтева са истим бројем бодова, одлучиваће се по редоследу подношења захтева.

Ранг листа објављује се на огласној табли надлежне филијале.

# Динамика одлучивања

Одлука о одобравању средстава доноси се у року до 30 дана од дана подношења захтева. Изузетно, захтеви који испуњавају услове јавног позива, а по којима није позитивно одлучено у наведеном року, могу бити поново узети у разматрање уколико се за то стекну услови.

Национална служба задржава право да приликом одлучивања по поднетом захтеву изврши корекцију броја тражених лица, у складу са расположивом квотом која је опредељена за филијалу.

#  V ЗАКЉУЧИВАЊЕ УГОВОРА

Национална служба, општина Књажевац и послодавац у року до 45 дана од дана доношења одлуке о одобравању средстава закључују уговор којим уређују међусобна права и обавезе. У случају да од датума доношења одлуке до краја календарске године у којој је донета одлука има мање од 45 дана, уговор између Националне службе и послодавца мора бити закључен до краја календарске године.

# Документација за закључивање уговора са послодавцем

У циљу закључивања уговора, послодавац је у обавези да Националној служби достави:

* потписан уговор о раду са лицем запосленим у својству приправника,
* фотокопију картона депонованих потписа код пословне банке, за текући рачун на који ће бити пренета средства по основу рефундације трошкова зараде и
* фотокопију / очитану личну карту овлашћеног лица корисника средстава.

Датум почетка спровођења мере мора бити након датума доношења одлуке о одобравању средстава и у току календарске године у којој је донета одлука.

#  VI ОБАВЕЗЕ ИЗ УГОВОРА

Послодавац је у обавези да:

* + запосли и стручно оспособљава приправника за самосталан рад у занимању;
	+ месечно обрачунава и исплаћује зараду приправнику, у складу са законом и законским роковима;
	+ месечно, за месец који претходи текућем месецу, доставља Националној служби захтев за учешће у финансирању зараде и доказе о исплати зараде приправнику и уплати припадајућег пореза и доприноса за обавезно социјално осигурање;
	+ организује полагање приправничког/стручног испита за самосталан рад, односно обезбеди доказе о оспособљавању неопходне за полагање испита пред надлежним органом;
	+ изда приправнику уверење о обављеном приправничком стажу, односно положеном стручном или приправничком испиту, а копију истог достави Националној служби;
	+ омогући Националној служби контролу реализације уговорних обавеза и
	+ обавести Националну службу о свим променама које су од значаја за реализацију уговора у року од 8 дана од дана настанка промене.

У случају престанка радног односа приправника у току трајања мере, послодавац може да у року до 30 дана од дана престанка радног односа заснује радни однос са другим незапосленим лицем које испуњава потребне услове, у складу са законом, за преостало време дефинисано уговором увећано за период спроведене замене.

#  VII ЗАШТИТА ПОДАТАКА О ЛИЧНОСТИ

Сви подаци о личности који буду достављени Националној служби биће обрађивани искључиво у сврху учешћа у Јавном позиву, а у складу са Законом о заштити података о личности.

Приступ личним подацима имаће само овлашћена лица Националне службе која су обавезана на чување поверљивости података о личности и неће их откривати трећој страни, осим ако је то неопходно у сврху контроле и евалуације поступка спровођења Jавног позива, ревизије и праћење ефеката мере на запошљавање.

Национална служба ће чувати податке о личности у законом предвиђеном року, уз примену одговарајућих техничких, организационих и кадровских мера.

Лица чији се подаци обрађују имају право на приступ, исправку и брисање својих података, право на ограничење обраде својих података, право на приговор и право на притужбу Поверенику за информације од јавног значаја и заштиту података о личности.

#  VIII ОСТАЛЕ ИНФОРМАЦИЈЕ

Информације о јавном конкурсу могу се добити на телефоне Националне службе 019/444-518,019/444-512, 019/731-228 и 019/734-375, на сајту Националне службе за запошљавање [www.nsz.gov.rs](http://www.nsz.gov.rs).

Јавни позив је отворен од дана објављивања на сајту НСЗ до утрошка расположивих средстава издвојених за ову намену, а најкасније до **31.08.2024.** године.